Hevder Lula vil overgi seg lørdag
Lula har stilt seg sammen med en rekke tilhengere på metallarbeidernes hovedkvarter i Sao Bernardo Do Campo i delstaten São Paulo, ifølge nyhetsbyrået AP. Det er 417 kilometer unna Curitiba, der han etter planen skulle overgi seg og pågripes innen fristen klokken 22 norsk tid fredag. Ifølge TV-kanalen Globo hadde brasilianere både for og imot fengsling av Lula samlet seg i til sammen tolv brasilianske byer i forkant av fristen.Torsdag kveld fikk ekspresidenten beskjed overgi seg frivillig til politiet innen 24 timer for å begynne å sone sin tolv år og en måned lange fengselsstraff. Istedenfor å overgi seg, kom Lula via sine advokater med nye anmodninger både til brasiliansk rett og til FNs menneskerettighetskomité i Genève, der han ba dem om å hindre pågripelse av ham fram til han hadde benyttet seg av alle ankemuligheter. Sent fredag kveld besluttet imidlertid Brasils nest høyeste rettsinstans å avvise siste den seneste anken, ifølge det brasilianske nyhetsbyrået Agencia Brasil. Arrestordren på Lula ble utstedt kort tid etter at Brasils Høyesterett sent torsdag avviste ekspresidentens begjæring om å slippe fengsel mens ankesakene mot ham pågår.Natt til lørdag norsk tid melder nyhetsbyrået Agencia Brasil at Lula skal overgi seg lørdag etter å ha deltatt på en messe til minne om sin avdøde kone, Marisa Leticia, som døde i fjor 68 år gammel. Samtidig har forsvarerne hans for tredje gang på to dager har levert en begjæring om at han skal få slippI fjor ble Lula kjent skyldig i å ha tatt imot en kostbar leilighet fra et entreprenørselskap som ville sikre seg kontrakter på statlige byggeprosjekter. Dommen lyder på tolv års fengsel for korrupsjon. Lula, som er tiltalt i flere korrupsjonssaker, har allerede tapt en ankesak. Fengslingen setter trolig en stopper for Lulas planer om å stille som presidentkandidat til høstens valg. Brasiliansk lov slår fast at deltakere i valg ikke kan stille når de er straffedømt og når dommen har blitt opprettholdt i to rettsinstanser. Den 72 år gamle sosialisten, som var svært populær da han var president fra 2001 til 2010, leder på meningsmålingene til tross for dommen.
Brasils korrupsjonstiltalte og -dømte ekspresident Luiz Inácio Lula da Silva (72) har nektet å overgi seg til politiet innen fristen, men et brasiliansk nyhetsbyrå hev der han nå vil overgi seg lørdag.